চাং সাং-রিয়ং
চাং সাং-রিয়ং (কোরীয়: 정성룡, কোরীয় উচ্চারণ: [tɕʌŋ.sʌŋ.njoŋ], ইংরেজি: Jung Sung-ryong; জন্ম: ৪ জানুয়ারি ১৯৮৫) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে গোলরক্ষক হিসেবে খেলেন। ২০০৫ সালে, চাং দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৩ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০০৮ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬৮ ম্যাচে অংশগ্রহণ করেছেন।